વિટામિન સીની ગોળીઓ ખાવી તેના કરતાં આમળાં ખાવા સારા. વિટામિન ડીની ગોળીઓ લેવી તેના કરતાં સૂર્યપ્રકાશ લેવો સારો. આમ, કોઇ પણ વિટામિનને નેચરલ સોર્સમાં લેવો બેસ્ટ છે. જો તે વધારે ખવાઇ જાય તો પણ ચિંતા રહેતી નથી. જો નેચરલ સોર્સ બેસ્ટ હોય તો ડૉક્ટર શા માટે વિટામિનની ગોળીઓ આપે છે. તેનું કારણ એ છે કે કોઇ વ્યક્તિ વિટામિનની ઉણપના કારણે કોઈ વ્યક્તિ રોગથી પીડાતી હોય અને આ ઉણપ ભારે માત્રામાં હોય તો ડૉક્ટર્સે ગોળીઓ લખી આપવી પડે છે. જોકે તે ગોળીઓ પણ થોડા સમય માટે જ લેવાની હોય છે. ક્યારેક દર્દી વ્યવસ્થિત ખોરાક લઇ શકતો ન હોય તેવા સંજોગોમાં પણ ગોળી લખી આપવી પડે છે.